ตลท.ขีดเส้นตาย IFEC ตั้งผู้สอบบัญชีพร้อมส่งงบ Q1/60-Q1/62 ก่อนสิ้นปี 63
ตลท.ขีดเส้นตาย IFEC ตั้งผู้สอบบัญชีพร้อมส่งงบ Q1/60-Q1/62 ก่อนสิ้นปี 63
13 พ.ค. 2563

ตลาดหลักทรัพย์แห่งประเทศไทย (ตลท.) แจ้งการดำเนินการต่อ บริษัทอินเตอร์ ฟาร์อีสท์ เอ็นเนอร์ยี่ คอร์ปอเรชั่น จำกัด (มหาชน) หรือ IFEC เพื่อให้บริษัทแก้ไขเหตุเพิกถอนให้หมดไปกรณีบริษัทไม่นำส่งงบการเงินภายในกำหนด โดยผ่อนผันให้บริษัทเลื่อนการจัดประชุมผู้ถือหุ้นเพื่อแต่งตั้งผู้สอบบัญชีประจำปี 2560 ถึงปี 2562
พร้อมทั้งให้บริษัทนำส่งงบการเงินไตรมาสที่ 1 ปี 2560 ถึงงบการเงินไตรมาสที่ 1 ปี 2562 ที่ผ่านการสอบทานหรือตรวจสอบจากผู้สอบบัญชีที่ได้รับการแต่งตั้งจากที่ประชุมผู้ถือหุ้นภายในกำหนดเดิมคือวันที่ 31 ธันวาคม 2563 โดยหาก IFEC ไม่สามารถนำส่งงบการเงินได้ภายในเวลาที่กำหนดข้างต้น ตลท.อาจพิจารณาดำเนินการเพิกถอนหลักทรัพย์ของบริษัทต่อไป
 